**高一年级语文《谏逐客书》（一）**

**课后检测题**

阅读下列文段，完成后面的问题。

臣闻吏议逐客，窃以为过矣。昔缪公求士，西取由余于戎，东得百里奚于宛，迎蹇叔于宋，来邳豹、公孙支于晋。此五子者，不产于秦，而缪公用之，并国二十，遂霸西戎。孝公用商鞅之法，移风易俗，民以殷盛，国以富强，百姓乐用，诸侯亲服，获楚、魏之师，举地千里，至今治强。惠王用张仪之计，拔三川之地，西并巴、蜀，北收上郡，南取汉中，包九夷，制鄢、郢，东据成皋之险，割膏腴之壤，遂散六国之从，使之西面事秦，功施到今。昭王得范雎，废穰侯，逐华阳，强公室，杜私门，蚕食诸侯，使秦成帝业。此四君者，皆以客之功。由此观之，客何负于秦哉！向使四君却客而不内，疏士而不用，是使国无富利之实而秦无强大之名也。

今陛下致昆山之玉，有随、和之宝，垂明月之珠，服太阿之剑，乘纤离之马，建翠凤之旗，树灵鼍之鼓。此数宝者，秦不生一焉，而陛下说之，何也？必秦国之所生然后可，则是夜光之璧不饰朝廷；犀象之器不为玩好；郑、卫之女不充后宫，而骏良駃騠不实外厩，江南金锡不为用，西蜀丹青不为采。所以饰后宫，充下陈、娱心意、说耳目者，必出于秦然后可，则是宛珠之簪、傅玑之珥、阿缟之衣、锦绣之饰不进于前，而随俗雅化佳冶窈窕赵女不立于侧也。夫击瓮叩缶，弹筝搏髀，而歌呼呜呜快耳者，真秦之声也；《郑》《卫》《桑间》，《韶》《虞》《武》《象》者，异国之乐也。今弃击瓮叩缶而就《郑》《卫》，退弹筝而取《昭》《虞》，若是者何也？快意当前，适观而已矣。今取人则不然。不问可否，不论曲直，非秦者去，为客者逐。然则是所重者在乎色、乐、珠玉，而所轻者在乎人民也。此非所以跨海内、制诸侯之术也。

臣闻地广者粟多，国大者人众，兵强则士勇。是以太山不让土壤，故能成其大；河海不择细流，故能就其深；王者不却众庶，故能明其德。是以地无四方，民无异国，四时充美，鬼神降福，此五帝三王之所以无敌也。今乃弃黔首以资敌国，却宾客以业诸侯，使天下之士退而不敢西向，裹足不入秦，此所谓“藉寇兵而赍盗粮”者也。

夫物不产于秦，可宝者多；士不产于秦，而愿忠者众。今逐客以资敌国，损民以益仇，内自虚而外树怨于诸侯，求国无危，不可得也。

1．下列对句中加点词语的解释，不正确的一项是（ ）

① 臣闻吏议逐客，窃以为过矣. 过：错误

② 获楚、魏之师，举地千里 举：攻占

③ 蚕食诸侯，使秦成帝业 蚕食：像蚕吃桑叶一样逐渐侵占、侵吞

④ 垂明月之珠，服太阿之剑 服：服饰，饰品

⑤ 而陛下说之，何也 说：说到，提及

⑥ 是以太山不让土壤，故能成其大 让：拒绝

⑦ 此所谓“藉寇兵而赍盗粮”者也 赍：给予，送给

⑧ 夫物不产于秦，可宝者多 宝：珍视

A．①⑧ B．②⑦ C．③⑥ D．④⑤

2．下列各组语句中，加点的词意义和用法都相同的一组是（ ）

A．此五子者，不产于秦，而穆公用之 内自虚而外树怨于诸侯

B．孝公用商鞅之法 使天下之士退而不敢西向

C．此四君者，皆以客之功 今逐客以资敌国

D．江南金锡不为用 非秦者去，为客者逐

3．下列对文中语句的理解，不正确的一项是（ ）

A．废穰侯，逐华阳，强公室，杜私门

废黜穰侯，追赶华阳君，加强王室的权力，抑制豪门贵族的势力

B．由此观之，客何负于秦哉

从这些情形去看，客卿哪有什么对不住秦国的地方呢

C．快意当前，适观而已矣

无非是为了取乐于当前，满足观赏的需要罢了

D．今乃弃黔首以资敌国

现在就是放弃百姓使之去帮助敌国

4．将下面语句译为现代汉语。

（1）遂散六国之从，使之西面事秦，功施到今。

（2）则是宛珠之簪、傅玑之珥、阿缟之衣、锦绣之饰不进于前，而随俗雅化佳冶窈窕赵女不立于侧也。

（3）河海不择细流，故能就其深；王者不却众庶，故能明其德。

5. 对下列加点字的解释，不正确的一项是（ ）

A．向使四君却客而不内 内：采纳

B．强公室，杜私门 杜：杜绝、堵塞

C．今陛下致昆山之玉 致：得到

D．却宾客以业诸侯 业：使……成就功业

6. 以下六句话，分别编为四组，全都属于不该驱逐客卿的原因的一组是（ ）

① 诸侯人来事秦者，大抵为其主游间于秦耳

② 是使国无富利之实而秦无强大之名也

③ 此数宝者，秦不生一焉，而陛下说之

④ 然则是所重者在乎色、乐、珠玉，而所轻者在乎人民也

⑤ 此所谓藉寇兵而赍盗粮者也

⑥ 今逐客以资敌国，损民以益仇，内自虚而外树怨于诸侯

A．①③⑤ B．②③④ C．②⑤⑥ D．①④⑥